Downloaded from YTS.BZ
Official YIFY movies site: YTS.BZ
Garri Kaszparov, szupersztár, a sakk Napóleonja.
Kicsit sem volt könyvmoly típus.
- Karizmatikus. - Feltűnő és szókimondó.
Nincs világbajnok, akit több ellentmondás vett körül.
Nem tudja legyőzni sem ember, sem gép.
- Nagyon magabiztos, igaz? - Muszáj.
És világbajnok vagyok.
SAKKVILÁGBAJNOK
A sakk pszichológiai hadviselés.
Az akaratom az öné ellen.
A legkeményebb versengés,
a legtisztább formában.
- Ha nyersz a sakkban, jobb vagy. - Jobb ember?
Igen, és minden más is. Jobb.
Új kihívás kell, ezért játszottam a számítógép ellen. Bármi jöhet.
Polgár Judit, a 12 éves magyar iskolás lány,
nagy nemzetközi sakkversenyt nyert, és történelmet írt.
Kezdetben mindenki alábecsült.
„Lány vagy, kicsi vagy, mit akarsz itt?”
De a sakk szellemi sport.
És hinned kell magadban.
Judit nemtől függetlenül életkora legjobb játékosa
a sakk eddigi történetében.
Judit minden idők legfiatalabb nemzetközi mestere.
Három évvel korábban érte el a címet olyan világbajnokoknál,
mint Bobby Fischer és Garri Kaszparov.
1994-ben
Polgár Judit Garri Kaszparovval csaphatott össze életében először.
A sakk történetében először fordult elő,
hogy a világ legjobb női sakkozója
megküzdhetett a világ legjobb férfi játékosával.
Az emberek izgatottan várták,
de közben aggódtak is.
Vajon Kaszparov földbe döngöli?
A SAKK KIRÁLYNŐJE
A sakk a végtelen lehetőségek játéka.
Nagyon felkészültnek kell lenni, hogy akár rosszat is léphess,
de aztán meg tudj nyugodni, és vissza tudj kapaszkodni.
Mindig új esélyek, új lehetőségek jönnek.
Ahogy az életben, a sakkban is nagyon rugalmasnak kell lenni.
A játékban nincs megállás, amíg nem jön a vége.
A SAKK HERCEGNŐJE
JELENSÉG A KIS BAJNOK
MEGJEGYZENDŐ NÉV
Gyerekkoromban az volt az álmom, hogy a világ legjobb játékosaival,
a legjobb versenyeken játsszak.
De az álom elérhetetlennek tűnt.
Amiatt, aki voltam,
és ahonnan jöttem.
Magyarország ma szocialista ország.
BUDAPEST, AZ 1970-ES ÉVEK
Modern totalitárius állam.
Nincs szólásszabadság.
Pangó gazdaság, infláció, munkanélküliség.
Magyarok milliói dolgoznak több állásban, hogy megélhessenek.
Európa legmagasabb öngyilkossági rátája.
Amikor a kicsik megszülettek,
nagyon szegényen kezdtük el.
JUDIT ÉDESAPJA
Akkor egy romos házban laktunk egy munkáskerületben.
A falak a mennyezetig vizesek voltak.
Jobb életet szerettem volna a lányaimnak.
Elkezdtem tanulmányozni a zseniknek az élettörténetét.
Több mint 400 könyvet olvasott el
a világ legbefolyásosabb figuráiról, mintázatokat keresve.
Rájött, hogy a zsenik nem születnek, hanem a megfelelő oktatás eredményei.
Mindegyik ötéves korban kezdte el,
és napi nyolc-kilenc órát csinálta azt, dolgozott azon a területen.
És Polgár László a feleségével, Klárával,
úgy döntött, zseniket fognak nevelni
egy kísérlet keretében.
ZSARNOKI APA KÉNYSZERÍTI SAKKOZÁSRA LÁNYAIT
Sokan gondolták azt, hogy ez már szinte gyermekbántalmazás,
hogy olyasmit művel, ami negatív hatással lesz rájuk később.
Soha nem kételkedtem abban, hogy ez a kísérlet sikerhez fog vezetni.
Az elején nem tudtam, igaza van-e.
JUDIT ÉDESANYJA
Őszintén bevallom.
De szerettem a férjemet,
és tetszett az ötlete,
szóval miért ne?
Miért a sakk?
Nagyon egyszerű. A sakktábla könnyen beszerezhető,
és nagyon olcsó.
ZSUZSA –JUDIT – ZSÓFIA
A nővérem, Zsuzsa, hét évvel idősebb nálam,
Zsófia pedig 1,5 évvel idősebb.
Ők akkor már sokat sakkoztak.
Én ötévesen kezdtem sakkozni tanulni.
A sakk alapjai nagyon fontosak.
Először meg kell tanulni a bábuk mozgását.
Hatféle bábu van. A huszár, a futó, a bástya, a gyalog…
Új nyitási stratégiák. Szicíliai védelem, berlini védelem.
Ha nincs kapcsolat a bábuval, nem lehet máshová mozgatni.
A szüleim úgy érezték, időpocsékolás lenne
legalábbis az oktatás szempontjából, iskolába járni.
Ezért magántanulók lettünk.
Apa kitalált egy kártyarendszert, egyfajta katalóguscédulákkal.
Minden kártyán stratégiák és taktikák voltak.
Több százezer kártyát kellett megjegyeznünk.
Az apám készített egy nagyon különleges falat,
amelyen 30 sakktábla volt.
Sakkfeladványok.
Nekünk pedig le kellett írnunk a megoldást.
Elég szegények voltunk.
Minden pénz a sakkoktatásra, az edzésre ment el.
Az első edző tíztől egyig volt velünk.
A második kettőtől ötig.
És jött még egy, öttől kilencig.
Az egész nap a sakkról szólt.
És nem létezett a szombat, a vasárnap, nem voltak születésnapok, ünnepek.
Nálunk minden nap munkanap volt.
Nagyon szórakoztató volt a gyerekek számára.
Hatévesen játszottam először sakkversenyen
a kerületünkben.
JUDIT A KERÜLET ELLEN
Élénken emlékszem, hogy egy kis mágneses sakk-készlet volt
az első helyezett jutalma.
Nagyon meg akartam nyerni.
Általában nagyon félénk voltam.
De amikor sakkoztam, az elememben éreztem magam.
Gyilkos játékos voltam, támadó sakkot játszottam, agresszívan.
Nem voltak árnyalatok a játékomban.
El akartam pusztítani az ellenfelet. Támadtam.
Mindent fel akartam áldozni a mattért.
Megnyertem az első versenyemet.
És a kis mágneses sakk-készletet.
Az érzés, amit a győzelmek adtak,
rendkívül erős volt.
Ezután teljesen nyilvánvaló volt számomra, hogy sakkozó leszek.
„Nem lehetek semmi más.”
És ha a legjobb akarsz lenni, nagyon fontos, hogy legyenek kihívások.
A kísérlete sikerességének bizonyítására az apám azt akarta,
hogy a legerősebb versenytársakkal, vagyis a férfiak közt játsszunk.
De amikor beneveztünk,
döbbent hitetlenkedéssel néztek ránk.
A sakk a férfiak sportja volt.
Igazi férfiklub volt.
A nemeket szigorúan elkülönítették.
A nők nem nevezhettek a férfitornákra.
A női sakkozókat nem tisztelték, hogy nagyon finoman fogalmazzak.
SAKKVILÁGBAJNOK
- A nők rosszul sakkoznak? - Szörnyen.
Azt hiszem, nem elég okosak hozzá.
Szerinted ez minden nőre igaz?
Azt hiszem, igen.
Sosem láttunk még jó női sakkozót.
OLVASÓI LEVÉL: A NŐK OSTOBÁNAK SZÜLETNEK?
Egyrészt szellemi képességek kellenek a sakk megértéséhez
és a mély, értelmes meglátásokhoz.
Másrészt a jó játékosoknak speciális személyiségjegyeik vannak.
A bizonyítékok alapján a nőkben egyik sincs meg.
Őrült elképzelés ez,
és a nővéreimmel így vagy úgy, de meg akartuk változtatni.
Ha versenyekre utazhatnánk,
megmutatnánk a világnak, hogy nekünk is megy.
Magyarország szocialista ország volt,
engedély kellett a külföldre utazáshoz.
A hivatalos szervek támogatása kellett a puszta versenyzéshez is.
Ha valakinek kreatív ötletei voltak, más akart lenni,
magánúton oktatta a gyerekeit,
lányként férfiakkal sakkoztak…
Ezt kifejezetten rossz szemmel nézte az állam.
Más lányokkal ellentétben mi gyakran nem hagyhattuk el a keleti blokkot.
Ha a kommunista rendszerben nem teszed, amire utasítanak,
megfizetsz érte, jó eséllyel a családoddal együtt.
Előfordult olyasmi is, hogy kijött a rendőrség géppisztollyal,
és kiszedett például reggel minket az ágyból.
Előfordult, hogy azért jöttek,
hogy elmegyógyintézetbe
vagy börtönbe vigyenek minket.
És még azt is mondták, hogy elvehetik tőlünk a gyerekeket.
Elveszik tőlünk a gyerekeket. Képzeljék csak el!
Az apám folyamatosan bizonyítani akarta a kísérlete sikerét,
és kész volt harcolni azért, hogy az álmai szerint éljen.
Azt mondogatta: „Menj vissza a sakktáblához!”
Az egyetlen válasz az, hogy keményebben dolgozol, és eredményeket mutatsz fel.
Általában véve csak Magyarországon és Kelet-Európában játszhattunk.
Felnőttekkel játszottam, és egymás után nyertem a partikat.
Új kihívás kellett.
Sok vakjátszmám volt.
Gyalog e4.
Huszár c3.
Huszár f7.
Sakk-matt.
Minden mérkőzést meg akartam nyerni,
és az igazi álmom persze a bejutás volt a világ tíz legjobbja közé,
és az egyik legjobbá válás.
A KIS BAJNOK MINDIG JÓL LÉP
Akkoriban a világ legjobb játékosa Garri Kaszparov volt a Szovjetunióból.
Kis koromtól követtem a karrierjét.
A sakk világának új királya van. A neve Garri Kaszparov,
minden idők legfiatalabb világbajnoka.
Leültünk a szőnyegre,
néztük a partijait, és rengeteget tanultunk.
Kaszparovval játszani olyan, mint Michael Jordannel.
Könyörtelen ambíció, könyörtelen erőfeszítés.
A legjobb, minden sebességnél.
Nem látok olyat, aki elvehetné tőlem a címet,
kivéve, ha saját magamat verem meg.
Szorosan követtem az ötleteit, a nyitásokat, hogy mit játszott.
Másoltam is.
Agresszív volt.
Én is agresszív voltam.
Nagy rajongója voltam.
Máris arról álmodoztam, hogy ellene játszom.
A családi legenda szerint
olyan öt és fél éves koromban fedeztem fel a sakkot.
Téli este volt Bakuban, Azerbajdzsánban,
a Szovjetunió déli részén, ahol születtem és felnőttem.
A szüleimet néztem, akik a helyi újság sakkfeladványát próbálták megoldani.
Megbabonáztak a játék titkai.
Csak 64 négyzet, 32 bábu.
Azonnal beszippantott a játék.
Szóval… a szenvedélyemmé vált.
A sors akarta így.
A Szovjetunióban a sakkot politikai fegyvernek tartották.
A kommunista rezsim szellemi felsőbbrendűségét mutatta
a dekadens Nyugattal szemben.
Széles körű hálózat működött,
amely azonosította a tehetségeket,
és segített fejleszteni őket.
Segített gyorsan felemelkedni, mert azonnal felfedezték a tehetségem.
AZ ISKOLÁS FÉNYES JÖVŐJE
CSILLAG SZÜLETIK KELETEN
KASZPAROV A JÖVŐ VILÁGBAJNOKA?
A szovjet sakk volt „a sakk”. Pont.
Totálisan uralták a sportágat.
És évről évre szállították a férfi és női bajnokokat.
Ha a nagyoktól akart tanulni az ember, a szovjet iskolát kellett követnie.
Ők uralták a sakk legmagasabb szintjét.
Akkoriban Zsuzsa már nagyon komoly versenyeken teljesített kiválóan.
Aztán 1984-re ő lett a női világranglista első helyezettje.
Vagyis nemzetközileg is jegyzett eredményeket kezdett hozni.
Mai világhíradónkban…
Polgár Zsuzsa Magyarországról…
A legjobb női…
- A legjobb női sakkozó… - A világ legjobb női játékosa.
Jó érzés volt, hogy hiába akartak elnyomni,
nem sikerült.
Egy szakértő a sakk Mozartjának nevezte.
A két csodagyerek húga is sikeres.
Újságírók jöttek Magyarországra, és interjút kértek.
Nem értették, hogy lehetséges,
hogy a világelső női játékos
nem hagyhatja el a keleti blokkot.
RÉGI KONFLIKTUS A MAGYAR HATÓSÁGOKKAL
Az újságírók elmondták,
hogy ha nem oldják fel
a Polgárékkal kapcsolatos negatív diszkriminációt,
akkor az emberi jogok megsértése miatt az egész világon
harcot fognak indítani Magyarország ellen.
A HÁROM BUDAPESTI NŐVÉRT ELÜTHETIK A FÉRFI VERSENYEKTŐL
Idővel a magyar kormányzat
úgy érezte, túl nagy a nyomás, túl sok a rossz sajtó.
Végül muszáj volt kiadni az útlevelünket,
és elutazhattunk Nyugatra.
Nagyon izgatottak voltunk.
Arról álmodtam, hogy megmutathatjuk az erőnket a világnak.
Eljött a lehetőség.
SZALONIKI, GÖRÖGORSZÁG
Az 1988-as sakkolimpián több mint 100 ország vett részt.
Minden ország a legjobb játékosait küldte.
A magyar kapitány úgy döntött, mi hárman megyünk, a három nővér,
a negyedik csapattag pedig Mádl Ildikó lett.
Furcsa volt a női olimpián játszani,
csak női ellenfelekkel.
De kivételt tettünk.
Végre megmutathattuk, mit tudunk.
Tényleg „mi a világ ellen” csata volt.
Ma este, a FIDE nevében, köszöntöm önöket a 28. sakkolimpián.
A sakkolimpia a sakk olimpiája,
ez a legnagyobb csapatverseny, a legrangosabb esemény.
Szó szerint mindenki ott van.
Csapatverseny, és a győztes a világ első számú országa a sakkban.
Két kategória van.
Az egyikben a férfiak, a másikban a nők versenyeznek.
Két hétig tart, az országok mindennap más országgal játszanak.
Egymás után jönnek az országok.
Összecsapásonként maximum három pont szerezhető.
Az olimpiai arany a pontszámért jár.
Már maga a versenycsarnok sem volt semmi.
Kislányok voltunk.
Akkor láttuk először a legjobbakat, a sakkvilág krémjét.
Ott van Kaszparov.
Láttam, hogy Zsuzsa Garri Kaszparovval beszélget,
és Zsófiával
kuncogtunk és vigyorogtunk.
„Hűha, Kaszparov szóba áll velünk.”
Vitákat váltott ki Polgárék kiválasztása. Nagyon fiatal csapat volt.
Egy csapat tinilány a világ legjobb játékosai ellen.
Üde színfolt voltak, de a legtöbben kinevették őket,
hogy oké, de úgyis a szovjet csapat nyer.
Ők uralták a sakkvilágot.
Több mint 30 éve nem vesztettek el egy olimpiát sem.
Legyőzhetetlenek.
1. FORDULÓ MAGYARORSZÁG – AUSZTRÁLIA
A versenyzők foglalják el a helyüket!
Beléptem a csarnokba.
Leültem.
Az első táblán játszottam.
Judit játszott mellettem a második táblán.
A harmadik táblán felváltva játszottam Mádl Ildikóval.
Megigazgattam a bábukat.
Táncolt a lábam az idegességtől,
és azon tűnődtem, felkészültem-e mentálisan arra,
hogy a világ legjobb játékosaival csapjak össze.
A feszültség egyre nőtt.
De amikor elkezdődik a játék, az ember más tudatállapotba kerül.
Mindent kizárok, ami a sakktáblán kívül történik,
és a partira koncentrálok.
MAGYARORSZÁG – AUSZTRÁLIA
2. FORDULÓ MAGYARORSZÁG – FRANCIAORSZÁG
Elkapott a játék flow-ja.
Egymás után nyertem a partikat.
GYŐZELMEK – VERESÉGEK JUDIT
Igen, ő volt a verseny szenzációja.
Judit első győzelmei után az ellenfelek félni kezdtek tőle.
Tudtuk, hogy ha ő játszik,
nagyon jó esélyünk van nyerni.
MAGYARORSZÁG
Nem voltunk hozzászokva az ilyen jól sakkozó fiatal lányokhoz.
Nagyon szokatlan volt.
Ott volt ez a 12 éves kislány, lófarokkal,
és uralta a mezőnyt.
Szánalmas áldozatot csinált az ellenfeleiből.
Olyan erős volt a hatás, hogy hirtelen több száz néző jelent meg a versenyen.
Volt némi Polgár-mánia.
Okkal tartják sakkszenzációnak őket.
Rendkívül tehetségesek.
Judit, aki csak 12 éves, az életkora legjobb játékosa.
Judit a legtehetségesebb.
Bárcsak ilyen erős lettem volna ennyi idősen!
Sok esélye van arra, hogy… Először is, hogy női világbajnok legyen.
Efelől nincs kétségem.
A játékstílusa, a lépései energikussága
példátlan volt a női sakkban.
Nagyon jól játszottam.
De persze a szovjetek is nagyon jól játszottak.
9. / 10. FORDULÓ 1. SZOVJETUNIÓ 2. MAGYARORSZÁG
A Polgár nővéreknek csoda kell ahhoz, hogy megfosszák
a szovjeteket az aranytól, amit a sajátjuknak tartanak.
Emlékszem, a csapattársunk, Mádl Ildikó azt mondta,
ha most megkapnánk az ezüstöt, azonnal elfogadná.
Judit végig azt gondolta, hogy az aranyért vagyunk ott.
Ez mindenkire átragadt.
MAGYARORSZÁG, 11. FORDULÓ ZSÓFIA DÖNTETLEN
Judit folytatta a nyerő szériát.
Zsuzsa, Ildikó és én pedig tartottuk a frontot.
14. FORDULÓ 1. SZOVJETUNIÓ 2. MAGYARORSZÁG
Eljött az utolsó forduló,
és hatalmas volt a feszültség, mert minden ezen múlott,
itt dőlt el, meglesz-e az arany.
A többség nem hitte, hogy a szovjeteket le lehet taszítani a trónról.
Nagyon gyorsan nyertem.
Mádl Ildikó döntetlent játszott.
Minden Zsuzsa meccsén múlott, aki Pia Cramlinggal játszott,
a sakktörténet egyik legjobb női játékosával.
Félelmetes volt, de megpróbáltam a lehető legjobban játszani.
Az utolsó pillanatig kérdéses volt,
megszerezzük-e az aranyérmet.
Befejeződött az utolsó forduló, és tudtuk, hogy arany lett.
Nagyon boldogok voltunk.
Összesen 33 ponttal
a magyar csapat új rekordot állított fel.
Judit megjelent, és feltörölte a padlót az egész mezőnnyel.
Egyszer sem vesztett.
Lenyűgöző volt.
Bebizonyította a világnak, mit tudnak a Polgár lányok.
Az aranyérmet a magyar csapat nyeri.
Úgy éreztük, hogy az egész világ nekünk drukkol.
Felemelő érzés volt, amiben előtte otthon nem volt részünk.
Amikor megérkeztünk Szalonikiből a budapesti reptérre,
hirtelen váratlan helyzet lépett fel.
Sokan vártak ránk.
A sakkolimpia megváltoztatta az életünket.
Fekete bárányként repültünk ki, és az aranylányokként tértünk haza.
A magyar nemzet elismerte a Polgár családot,
most először.
Meghívtak minket a Parlamentbe.
Az elnök velünk ünnepelt.
Érez valamiféle elégtételt most Polgár László?
Hazudnék, ha azt mondanám, hogy nem.
A kormány és a sakkszövetség, mindenki hangnemet váltott.
Minden jó lett, amit csináltunk.
Változóban volt a politikai helyzet.
Nem sokkal később leomlott a berlini fal.
Emiatt, és az olimpiai győzelmünk miatt,
sokkal könnyebb lett utazni.
Judit abban az évben rengeteg tornát nyert meg,
és nem volt köztünk testvéri rivalizálás.
Úgy éreztük, Juditnak a határ a csillagos ég.
Mikor avatunk női világbajnokot?
Hát, talán már itt ül mellettem.
Nem is tudom.
JUDIT ÉLŐ-PONTSZÁMA
A világ még sosem látott ilyet. Minden versenyen egyre jobb.
Ijesztő.
Fél év alatt 200 ponttal léptem előre, ami hatalmas eredmény.
JUDIT ÉLŐ-PONTSZÁMA
A sakknak saját értékelési rendszere van.
Nagyon egyszerű.
Ketten játszanak, mindkettőjüknek van pontszáma.
Ma megversz, pontokat nyersz, én pedig pontokat veszítek.
LEGJOBB NŐI JÁTÉKOSOK
Tizenkét éves koromban a világ első számú női játékosa lettem.
De nem álltam meg.
A LEGJOBB NŐI SAKKOZÓ 12 ÉVES
Nagymester akarok lenni,
és növelni szeretném a pontszámom.
A nagymesteri címhez legalább 2500 pontot kell elérni,
és magas szinten kell teljesíteni
három erős mezőnyű tornán.
FELNŐTT NAGYMESTEREKET GYŐZ LE
Judit sorra döntötte a rekordokat.
A világ felbolydult arra a hírre,
hogy megdöntheti Bobby Fischer 33 éves rekordját,
és minden idők legfiatalabb nagymestere lehet.
Minden hónapban ott volt a magazinok címlapján.
Mindenki követte a fejlődését.
HELYET, FISCHER, ITT JÖN POLGÁR JUDIT
Aztán 1991-ben elindultam a magyar szuperbajnokságon.
15 éves és 4 hónapos voltam.
BOBBY FISCHER 15 ÉVESEN ÉS 6 HÓNAPOSAN LETT NAGYMESTER
Ez volt az utolsó lehetőség Fischer rekordjának megdöntésére.
JUDIT FISCHER REKORDJA ELLEN 1991
ÉLŐ-PONTSZÁM: 2480
Minden idők legerősebb mezőnye volt.
Az összes magyar kiválóság játszott.
Nyilván senki sem tartott valós esélyesnek.
POLGÁR SAX ELLEN
POLGÁR GRÓSZPÉTER ELLEN
Elég jól játszottam.
Mindenkit sokkolt.
POLGÁR TOLNAI ELLEN
UTOLSÓ FORDULÓ
Eljött az utolsó forduló.
Sötéttel játszottam
Tolnai Tibor magyar nagymester ellen.
Tolnai Tibor ellen elég volt egy döntetlen, hogy nagymester legyen.
De a torna megnyeréséhez és a magyar bajnoki címhez
győznie kellett. Ez dilemmát jelentett.
El kellett döntenie, hogy megelégszik-e a döntetlennel, és nagymester lesz,
vagy kockáztat, és megpróbálja megnyerni a bajnokságot is.
A legtöbb sakkozó bevállalná a döntetlent. Elveszíti az országos bajnokságot,
de megnyeri a nagymesteri címet és ezzel történelmet ír.
Ha veszít, egyiket sem kapja meg.
Szörnyen sakkoznak.
Azt hiszem, nem elég okosak hozzá.
Meg akartam dönteni Bobby Fischer rekordját, de a címet is akartam.
A kockázatosabb verziót választotta.
Nagyon izgultam érte.
Nagyon taktikusan játszottam, bonyolult és kockázatos pozíciókkal.
Feltörtem a centrumot.
Aztán az ellenfél számára teljesen váratlan lépést tettem.
20. LÉPÉS
A szárnyról c4-re léptem a huszárral.
Ezzel a gyalogot fenyegettem.
Nem ütheti le a huszárt, mert én is ütnék,
és aztán egyszerre fenyegetném a királynőt és a futót,
és világos széthullana.
Néha egy lépés is elég a partik eldöntéséhez.
Aztán néhány lépéssel később…
nyertem.
Nagymester lettem 15 év 4 hónaposan, Bobby Fischer rekordját megdöntve.
MAGYAR LÁNY A LEGFIATALABB NAGYMESTER
Nem lehet eléggé hangsúlyozni, mekkora dolog volt ez.
Judit volt a legfiatalabb, a férfiak és a nők közt egyaránt,
aki nagymester lett.
Az, hogy valaki 15 évesen megnyeri az országos bajnokságot,
és ezzel együtt nagymester lesz,
olyan volt, mint egy tündérmese.
A nagymesteri cím nagyon fontos volt.
Magabiztosabb lettem, hogy ilyen kiváló játékost is le tudok győzni…
de a kérdés most az lett:
„Mi jön ezután?”
LINARES, SPANYOLORSZÁG
A linaresi torna, a világ legfontosabb versenye.
Linares a sakk Wimbledonja.
Minden évben egyszer összejövünk Linaresben, és eldöntjük, ki a legjobb.
A sakk történetében most fordul elő először, hogy egy lány
ott van a világ legjobb férfi játékosai között.
Ez volt az első elit versenyem.
A legjobbak ültek asztalhoz.
Köztük Garri Kaszparov.
Nagy kihívást jelent felkészülni egy ilyen tornára,
de előre tudtuk, szóval hónapjaim voltak a munkára.
Nagyon fontos volt az, hogy jól felkészüljön a versenyre.
Meg kellett nézni azokat a nyitási változatokat,
amiket a Kaszparov játszik,
és kidolgozni annak az ellenszerét.
Kicsit ideges voltam, és kíváncsian vártam, hogyan fogok játszani
egy olyan versenyen, ahol mindenkit jobbnak tartanak nálam.
Kaszparov egy interjúban azt mondta, jó, hogy Judit játszik Linaresben.
Azt mondta: „Így felmérhetjük az igazi erejét.”
Igazából nem tudom, mit ért „igazi erő” alatt.
A maximumot fogom nyújtani.
Szerinted legyőzöd?
Linarest mindig is uraltam.
Nagy előnnyel nyertem 1992-ben és 1993-ban is.
KASZPAROV GYŐZ LINARESBEN
Aztán 94-ben
a legerősebb sakkozóként továbbra is magabiztos voltam.
Hihetetlenül fontos pillanat volt,
mert most először
ott volt a világbajnok, Garri Kaszparov,
aki a világ legjobb női játékosával csapott össze.
Akkoriban példátlan volt, hogy egy női játékos
a legjobb férfival mérkőzik meg, mert más versenyeken játszottak.
Történelmi pillanat volt.
Az első ilyen szintű versenye volt.
Csúcsjátékos volt, de…
Akkor is női játékos. Bizonyítania kellett.
POLGÁR KASZPAROV ELLEN 1. MÉRKŐZÉS, 1994
JÁTÉKOSOK
Kaszparov 30 másodperccel a parti kezdete előtt érkezett meg…
és minden fotós őt fényképezte, vakuvillogással.
Hihetetlen önbizalom áradt belőle.
„Tudom, mit csinálok, felkészültem,
megverlek.”
Úgy érzed, hogy élve akar felfalni.
Az első összecsapásunk.
Bármi megtörténhet.
Világossal játszottam.
Mindig ugyanaz a megnyitásom.
Gyalog az e4-re.
A királygyalog megnyitás.
Nagyon jól tudtam, hogy Kaszparov ellen
a szicíliai védelem lesz a téma, mert igazi virtuóza ennek a megnyitásnak.
A szicíliai védelem harcias.
A játékosok a centrumért küzdenek,
és ez nagyon dinamikus játékstílust eredményez.
13. LÉPÉS
Gyorsan megnyílt a játék.
Judit úgy döntött, ultraagresszív lesz,
és Kaszparov királya közelébe vitte a királynőjét.
14. LÉPÉS
A királynő egy vonalon van a fekete királlyal,
de a királyt nem lehet lerohanni.
Az erős játékosok nem hagyják kiütni magukat csak úgy.
Kifinomultan kell megoldani.
Juditban viszont fiatalon nem volt kifinomultság.
Egyenesen az ellenfél torkára ment, hogy kivégezze.
Kaszparov ellen egyértelműen trükkös ezzel próbálkozni.
Judit lépéseiben egy idő után nem volt igazi terv,
mert nem talált támadási felületet,
és elvesztette az irányítást.
Kaszparov kezdettől jobb volt nálam.
Kiválóakat lépett.
Sokat gondolkodtam.
Sok időt használtam el.
Egyre rosszabb lett a helyzet.
Érezni lehetett, hogy a közönségnek nem túl izgalmas.
Az emberek ki-be járkáltak.
De persze sosem adod fel.
34. LÉPÉS
35. LÉPÉS
Aztán elértünk a 36. lépéshez,
és nagyon furcsa dolog történt.
Kaszparov futó c5-öt lépett.
Nagy baklövés volt.
Megindulhattam a futóval,
és kettős támadásra nyílt lehetőség a királynője és a bástyája ellen,
és nincs olyan lépés, amely mindkettőt megvédené.
A lépése előtt tudtam, hogy el fogom veszíteni a meccset.
Ezen a ponton viszont rájöttem,
hogy kihozhatom döntetlenre.
Nem hittem el, hogy a világ legjobbja ellen játszom,
és ez történik.
De miután elengedte a bábut, gyorsan megint felvette,
és visszarakta az eredeti helyére, hogy mást lépjen.
Teljesen megdöbbentem.
Az ellenfelem szabálytalanul lépett.
Az érintési szabály nagyon fontos a sakkban.
Ha elengedted a bábut, akkor az volt a lépésed.
Ha másik lépést teszel,
az a fair play megsértése. Csalás.
De csak Judit látta.
Körülnéztem, hogy hé, ki látta ezt?
Senki sem mondott semmit, és nem tudtam, hogy kezeljem le.
Ezért azt gondoltam, ha senki sem mond semmit,
akkor talán…
nekem is hallgatnom kell.
Talán csak én láttam.
És ugye egy 17 éves új belépő
a világbajnok ellen…
Talán nem hívnak meg többet, ha ezt csinálom.
És hogy tudom bizonyítani?
Az én szavam az övé ellen.
Ha megvádolja,
és Kaszparov tagadja,
akkor ő lesz az elkényeztetett kölyök,
aki vesztésre áll,
nem bírja elviselni,
és megvádolja valami szörnyűséggel.
A spanyol tévé stábja forgatott,
de nem volt operatőr a kamera mögött.
Szóval nincs róla felvétel.
Judit folytatta a játékot.
A szabály az, hogy ha folytatódik a játék, túl késő panaszt tenni és tiltakozni.
Utána már jók voltak a lépései.
Győzelemre váltotta a nyerő helyzetet…
és vége volt.
A LEGJOBB LÁNY VESZÍT KASZPAROV ELLEN
Nagyon dühös voltam.
A parti után az étterembe mentem enni.
A torna alatt végig ezt csináltuk.
Hirtelen az asztalhoz lépett a bíró,
és megkérdezte, segíthet-e valamiben.
Azt mondtam, ha már kérdezi,
nagyon érdekelne,
hogy a kamera, amelyik 15 méterre volt,
rögzített-e valamit.
A sztori terjedni kezdett,
Garri Kaszparov megértette, mi történik,
és nagyon dühös lett.
Mindenkinek azt magyarázta, hogy tenni kell valamit.
„Muszáj megírnotok. Ez szégyen.”
Senki sem kételkedett Kaszparov szavában. Hatalmas tiszteletnek örvendett.
De azért megkérdeztem tőle, elengedte-e a bábut.
Azt válaszolta:
„Nem tudom. Nem hiszem, de nem tudom.”
Az esemény szervezője sajtóközleményt adott ki.
KASZPAROV PÉLDAMUTATÓ SPORTOLÓ
Az állt benne, hogy Kaszparovnál nincs becsületesebb játékos.
Aztán hír érkezett arról,
hogy a forgatócsoport úton van vissza Linaresbe.
Az történt, hogy miután a stáb visszatért Madridba,
kiderült, hogy véletlenül elfelejtették leállítani a kamerát…
és végig rögzített.
A tévéstáb megmutatta a felvételt.
Egyértelműen látszik, hogy elengedte a bábut.
Aztán megfogta, és visszatette.
Emlékszem a döbbenetre. A döbbenetre az arcán a felvételen.
Judit sem hitte el, hogy ez történik.
Örültem, hogy a videó igazolta, amit éreztem.
Ugyanakkor nem jelentett igazi vigaszt,
mert miután a mérkőzés végén aláírod a játszmalapot,
nem változtathatsz semmin.
Senki sem számít ilyen szabályszegésre a világbajnoktól azért,
mert azt hiszi, sokkal kínosabb
veszíteni egy lány ellen.
Az volt a gond, hogy megbíztam az ellenfelemben.
És nem kellett volna.
Igen, volt egy kis ellentmondás, de egyszerűen…
Nem éreztem, hogy elengedem a bábut.
Sosem tettem volna ilyet. Egy pontról van szó…
Ha megnézzük a videót, egy tizedmásodperc az egész.
Nem éreztem azt, hogy hibáztam.
Nem lehet érezni, kivéve, ha lassan játszod vissza.
Ki lehet próbálni, érződik-e egy tizedmásodperc.
Nem álltam vesztésre, döntetlen lett volna,
de így is kellemetlen kihagyni egy győzelmet.
LASSÍTÁSBAN
Ez az ügy tönkretette a versenyemet,
mert végig nyomás alatt álltam. Folyton erre emlékeztettek.
SZABÁLYSZEGÉS
Egyre nagyobbra dagadó botrány lett belőle.
A bajnokok csalnak.
Nem lehet máshogy minősíteni a videót, amit hamarosan bemutatunk.
Látható, hogy a bajnok szigorúan tiltott dolgot tesz.
FELVÉTEL VAN A KÉZMOZDULATRÓL
Nagy botrány lett belőle.
KASZPAROV BOTLÁSA
VILLÁMGYORS VOLT
A sakk egyik leghíresebb botránya, ez teljesen biztos.
Judit persze nagyon dühös volt.
Viszont az, amit tett,
bámulatra méltó egy ilyen korú lánytól, főleg az ő helyzetében.
Az utolsó napon odament Kaszparovhoz a szálloda halljában,
és azt kérdezte: „Hogy tehetted ezt velem?”
Az, aki nem találkozott személyesen Garri Kaszparovval,
talán nem érti, milyen bátorság kell ehhez,
mert Kaszparovból őserő árad.
Magyarázatot akartam Garritól.
És ekkor megsértődött,
azt mondta, megaláztam mások előtt.
Rákérdeztem erre egy interjúban,
és azt mondta, Juditnak jó modort kell tanulnia.
A sértettsége miatt három évig nem beszéltek.
A mérkőzés után sokat beszélgettünk, sok kérdés jött
az újságíróktól és a családtól.
Inkább kellemetlenség volt beszélni róla.
LINARESI HELYEZÉSEK
A botlásával együtt is
jobban játszott nálam, ezt értettem.
Nagyon rossz érzés volt.
Soha nem szidtam őket azért,
ha nem sikerült nekik egy játszmát megnyerni, ha vesztettek.
Mert veszteni nagyon rossz dolog.
Az apám sosem titkolta, hogy sikerre vágyott,
hogy bizonyítani akarta a kísérletet,
hogy meg akarta mutatni, nagy dolgot tud elérni a gyerekeivel.
A verseny után azt mondta, újra részt kell vennünk
a női sakkolimpián.
Azt gondoltam, elég nyilvánvaló, hogy jobbak vagyunk minden nőnél.
A férfiak ellen akartam bizonyítani.
Onnantól kezdve elkezdtem önálló döntéseket hozni.
Néha nagyon fontos, hogy bármit mondanak a szülők,
a saját utad járd.
MADRID, SPANYOLORSZÁG
Ugyanebben az évben láttam Juditot játszani a madridi tornán,
és nagyszerűen sakkozott.
Nagyon erős játékosokat győzött le,
és sosem fogom elfelejteni,
hogy reagáltak a férfi játékosok a győzelmére.
Négy meccsen az ellenfél nem adta fel, nem fogott kezet vele.
Ezek a dolgok szentségnek számítanak a sakkban.
Kötelező megtenni, ők viszont csak kiviharzottak.
Nagyon kínos volt.
A TINI TUDJA, HOGY KAPASZKODJON VISSZA
POLGÁR JUDIT LENYŰGÖZŐ GYŐZELME MADRIDBAN
Hogy reagálnak a férfi sakkozók, amikor legyőzöd őket?
Sokat küzdöttem azért, hogy tiszteljen az elit,
a világbajnokok.
Néhányan erősen kételkedtek abban, hogy ebbe a klubba tartozom.
Mi kell ahhoz, hogy világszinten a legjobbak egyike legyen?
Szerintem nagyon nehéz lesz.
Mindig szerencsésnek kell lennie.
Az egyik legendás nagymester, Viktor Korcsnoj,
kávéházi játékosnak nevezett.
Nem vett komolyan.
„AKKOR TUD MEGVERNI, HA NEM IZGAT A JÁTÉK,
ÉS TUDAT ALATT MA NEM IZGATOTT.”
Tízszeresen kellett bizonyítanom ahhoz képest, mintha fiúnak születtem volna.
- Volt valaha olyan világbajnok, aki nő? - Van női világbajnok.
Miért nem? Ez a sportág ideális lenne ahhoz, hogy a nők uralják.
- Tények utalnak az ellenkezőjére. - De ott van Polgár Judit.
Judit kivétel,
de neki is gondot okoz a partik harci szellemének az átlátása.
1996-ban volt egy meghívásos verseny Dos Hermanasban.
DOS HERMANAS, SPANYOLORSZÁG
A mérkőzések előtt
anyával voltam, megnyomtuk a lift hívógombját,
a lift megállt, kinyílt az ajtó,
és ott állt Kaszparov az edzőjével.
Vicces jelenet volt, mert volt némi feszültség köztünk
az évekkel azelőtti eset óta.
Anya azt mondta: „Oké, lépj be a liftbe!”
POLGÁR KASZPAROV ELLEN 2. MÉRKŐZÉS, 1996
Úgy mentem a mérkőzésre, hogy keményen fogok küzdeni.
A MEGNYITÁS ÓRA | PERC | MÁSODPERC
Megint világossal játszottam.
Ez rögtön előnybe hozott.
Az első lépés az e4.
KIRÁLYGYALOG
Ismét a szicíliai védelem,
de innentől kezdve őrült küzdelem kezdődött.
Judit azonnal támadott. Először a királynőt.
Sakkot adott a királynak. Lépésre kényszerítette.
Aztán a futó folytatta a támadást.
Tudtam, hogy agresszív lesz, de így is nagyon meglepett.
Juditnak több… Mint egy energiabomba,
egy villám,
ami robban is.
Mindent beleadott a megnyitásba, agresszív volt, kiszorította.
Aztán jött a középjáték.
A középjáték a mély ötletek ideje,
amikor túl kell járni az ellenfél eszén.
Ez a drámai jelenetek, az akció szakasza.
Kaszparov úgy döntött, fokozza a feszültséget,
és bátran feljött egy bástyával a tábla közepére,
egyszerre támadva a királynőt és a futót.
Ez már véres kézitusa.
Judit ekkor kicsit bizonytalan volt, és Garri elkezdte kifárasztani.
Az intenzitásnak része az, hogy milyen sokáig tartott.
Kicsit macska-egér játék volt.
Nyerő pozícióba lavírozta magát,
valahogy kiszabadultam,
aztán megint nyerő állást teremtett.
ÓRA | PERC | MÁSODPERC
Elkezdtem pontatlan lenni.
Garri nagyon jól játszott, és átvette az irányítást.
Nyolc-tíz lépéssel előre gondolkodtam,
hogy kitaláljam, hogy menthetem meg a helyzetet.
De most Kaszparov jön, és bátran rálép a bástyájával
Judit királyának a sorára.
Úgy tűnik, nagyon gyengül, talán fel is kell adnia.
Sok női játékosnak tipikus gyenge pontja,
hogy fenyegetettségnél pánikba esnek.
Fenyegetés esetén jön a pánikszerű védekezés.
Most dönteni kell, mit tegyek.
És fogy az idő.
Judit figyelmen kívül hagyta a fenyegetést.
Támadással válaszolt, leütött egy gyalogot.
Ezzel egy gyalog előnybe került.
Az agressziómra nem pánik, hanem még nagyobb agresszió volt a válasz.
Remekül védekezett.
Nagyon megnehezítette Kaszparovnak a győzelmet.
A parti órákon át folyt.
Aztán támadt egy teljesen váratlan ötletem.
Sakkot ad a fekete királynak, aztán feláldoz egy bástyát.
Derült égből villámcsapás volt.
Garri erre egyáltalán nem számított.
És a pozíciója hirtelen már nem volt olyan könnyen nyerhető.
Judit a trükkökre épít, hogy játékban maradhasson.
És végül hat óra játék után elérnek a végjátékhoz.
A VÉGJÁTÉK
És a végjátékban már nincsenek királynők, nincs túl sok támadó bábu.
Ez a játék utolsó része.
Az a típusú végjáték lett, amit elméleti döntetlennek nevezünk.
Kaszparovnak egy huszárja és egy bástyája maradt.
Juditnak egy bástyája. Ez döntetlen.
Totális döntetlen.
Annyira döntetlen, hogy csukott szemmel is lezárható.
De pontosnak kellett lennie,
és ki kell mondanunk, Juditnak sosem volt az erőssége a végjáték.
Kaszparov akart még pár lépést, csak hogy tesztelje a tudásomat.
Nem volt 100%-osan pontos minden lépése, de azért résen volt.
Rájöttem, hogy sokkal erősebb nálam a végjáték elméletében.
Jött még néhány lépés,
és Judit végül megtört.
A királyom számára nem volt menekvés.
Az volt a tragédia, hogy jól küzdött,
elért a végjátékig, ennek már nem kellett volna gondot okoznia,
de elrontotta.
Képzeljük el, hogy túléljük Mike Tyson sorozását
nyolc meneten, tíz meneten át.
A sakkpartik hosszú órákon át tartanak, és a végére
az ember összeomlik a nyomás alatt.
Ezt érik el jól az erős játékosok.
Ez a végjáték valójában nem lett volna nehéz vizsga,
de túl sok volt neki a nyomás.
Csúnya vereség volt.
Súlyos stratégiai hibát követtem el.
Nem éreztem jól magam, főleg a meccs után nem.
KASZPAROV TÁMADÁSA VÉRONTÁSHOZ VEZET
MAGÁNYOS A CSÚCSON?
Az 1996-os parti után
többször is játszottunk egymással.
POLGÁR KASZPAROV ELLEN 3. MÉRKŐZÉS, 1996
Szerettem vele játszani, mert a játékstílusa
kényelmes volt nekem.
POLGÁR KASZPAROV ELLEN 5. PARTI, 1997
Judit rendkívül agresszív volt. Nagyon erős a támadó stílusa.
Én is a támadásra építettem, de tapasztaltabb voltam,
ezért a támadás, az agresszió ellene dolgozott.
Fontos megértenünk, hogy Garri Kaszparovot széles körben tartják
minden idők legjobb sakkjátékosának.
Judit nemcsak az aktuális világbajnok ellen játszott,
hanem minden idők legjobbja ellen küzdött.
POLGÁR KASZPAROV ELLEN 7. MÉRKŐZÉS, 2000
Amikor leültem játszani Kaszparovval, azt éreztem,
még mielőtt bármit léptem volna,
hogy felsőbbrendűbb nálam.
Sőt, formalitásnak éreztem,
mert le kellett játszanunk, viszont ő nyert.
A teljesítményem csúcsán voltam, és ő volt az egyik játékos,
aki a játékstílusa miatt,
és talán mert pszichológiailag kényelmetlen volt neki ellenem játszani,
nem teljesített jól, de csak egy volt a sok közül.
Az, ahogy sakkozott, nem volt alkalmas arra,
hogy megtalálja az ellenszert Kaszparov ellen, a legjobb éveimben.
Nehézségeid vannak Kaszparovval.
Igen, nem túl jó a pontszámom.
Azt jelentené, hogy túlságosan tiszteled ahhoz, hogy teljes erőbedobással játssz?
Nem tudom, tudat alatt talán így van.
Ha nem nyersz,
nem érzed mindig ugyanazt.
Néha, amikor veszítesz, és az ellenfeled nagyon jól játszott,
nagyszerű megoldásai voltak, fantasztikusakat húzott,
nem annyira rossz.
Kaszparov ellen a frusztráció forrása az volt,
hogy nem tudtam nagyot küzdeni.
Számomra valahogy verhetetlennek, emberfelettinek tűnt.
Kemény küzdelemre kell kényszerítenem,
de hogy lenne lehetséges?
A sakkban sok játékost
annyira magába szippant a játék, annyira a megszállottjává válnak,
hogy önmagán messze túlmutatóvá válik számukra.
Élet-halál kérdése lesz.
Azt hiszem, az apám nagyon akarta a sikert, hogy bebizonyítsa, igaza van,
hogy a meggyőződéséből
biztosan siker születik.
Azt mondta, hogy a következő két év
az áttörés lesz mindenben.
Mindig azt akarta, hogy magasabbra törjek,
bekerüljek a tíz legjobb közé, még több energiát tegyek bele.
A projektje kapcsán az emberek sok éven át
azon tűnődtek, pozitív figurának tartsák-e.
Sokan úgy érezték, hogy a büszkesége miatt csinálja,
és nem a gyerekei érdekében.
A MAGYAR ZSARNOKI APA
Sokakban merült fel a kérdés, hogy mi lesz a gyerekekkel.
Tönkreteszik az életüket a szüleik ezzel?
Tudtam, hogy máshogy élek, mint a kortársaim,
mert annyi időt töltöttem a sakk tanulásával.
Néha természetesen úgy éreztem, egyszerűbb lenne filmeket nézni
vagy többet lenni a barátaimmal.
Sok évig a felkészülés és a versenyzés tette ki az életemet.
Nem éreztem elégnek.
Hiszen a sakktáblán csak 64 mező van.
Az élet sokkal több ennél.
Boldog voltam, de valamikor 20 éves korom után
az apám még mindig örült volna, ha az életem csak a sakkról szól,
én viszont kicsit többet akartam, ki akartam bővíteni az életemet,
a sakktáblán túlra.
Többnyire ilyen kis véletleneken múlik a valóság.
FONT GUSZTÁV
Állatorvosként dolgoztam, már az egyetem után.
Bejött egy vörös hajú lány,
aki pont úgy nézett ki, mint a Polgár Judit.
Egy nap, amikor majdnem 23 éves voltam,
elvittem a kutyánkat állatorvoshoz.
Az orvos nagyon barátságos volt,
mosolygós, és sokat beszélt.
A vizsgálat valami miatt elég sokáig tartott.
Na, itt eltértem a protokolltól, és akkor azt javasoltam neki,
hogy: „Figyelj, ne menjünk el teniszezni?”
Ugye, mi fog meg egy férfit egy nőben?
Több ezer éve azért erre a kérdésre nincs jó válasz.
A mosolygós szemei és a vörös haja, úgyhogy…
Érződött benne a tűz és érződött benne az energia.
Első pillanattól kezdve azt mondta, amit gondol.
És ezt rendkívül szexi dolognak találtam és éreztem.
Elkezdtünk randizni, gyakran, aztán
elmentem egy rendezvényre, és
megnyertem a tornát, már nagyon szerelmesen…
És ezután összeköltöztünk.
Amikor Judit férjhez ment,
akkor gyakorlatilag a menedzseri szerepem megszűnt.
Ami az apámat illeti,
úgy éreztem, hogy egy kicsit sajnálja.
Én megmondom őszintén, nem szívesen mondok véleményt erről.
Gyakorlatilag én a lányaimmal felnőtt korukban
nemigen tudtam együttműködni,
mert gyakorlatilag a férjek elvitték őket másik irányba.
Gyakorlatilag a menedzseri szerepem megszűnt.
Egy kicsit fájt, egy kicsit furcsálltam, de…
Azt mondtam, hogy Jutkának kell eldönteni,
hogy hogyan akarja folytatni az életét.
2000-RE JUDIT MÁR 11 ÉVE VOLT MEGSZAKÍTÁS NÉLKÜL
A VILÁG LEGJOBB NŐI SAKKOZÓJA. AZ ABSZOLÚT RANGLISTÁN A 32. VOLT.
A kedvesem epret kívánt és epret rendelt magának.
Igen, és közben eszem a tiédet, sajnálom.
Amikor összeházasodtunk, lassan közelítettem a 2700-as mágikus pontszámot,
ami akkoriban a legjobb 10 játékos szintjét jelentette.
De valahogy sosem sikerült elérni és átlépni.
Sok versenyen játszottam jól, szereztem pontokat,
de aztán jött egy másik verseny, és mind elúszott.
Gusztáv mellett rájöttem, hogy lehet más stratégiám is.
Amikor én része lettem az életének, akkor elárultam neki egy nagy titkot.
A sakkban ugye van a győzelem, van a vereség,
és létezik egy harmadik eredmény is,
a döntetlen.
Azt képviselte, hogy a döntetlen jobb a vereségnél.
Ha ugyanolyan erős ellenfél ellen veszítesz, pontokat vonnak le.
Döntetlennél viszont nincs pontvesztés.
Voltak meccsek, amelyeken korábban máshogy döntöttem volna.
Harcoltam volna, hogy győzzek.
De innentől azt mondtam,
oké, ha nincs olyan ötletem, ami beválhat,
a döntetlen is elfogadható eredmény.
Továbbra is a világ egyik legjobb támadójátékosa maradt,
de elkezdett kevesebbet veszíteni,
elkezdett emelkedni az Élő-pontja.
A szemléletváltás után, 2001-ben, Linaresben,
megvolt a nagy visszavágó Judit és Kaszparov között.
LINARES, SPANYOLORSZÁG
Ezen a tornán történt az emlékezetes botrány,
és évekkel később megint itt voltak.
Akkoriban a játékstílusomat páran primitívnek bélyegezték,
de működött.
Így is én voltam az első, és még mindig jól teljesítettem.
Különösen 2001-ben. Nagyon jól ment.
Meg kell ismételnem, a Judittal kapcsolatos várakozások
nem voltak túl magasak.
Nagyon világos stratégiával készültem a partira.
Azt akartam, hogy a stratégiám miatt ideges legyen, aggódjon,
még az is felmerüljön benne, hogy veszíthet.
POLGÁR KASZPAROV ELLEN 11. MÉRKŐZÉS, 2001
Elkezdődött a parti.
Judit világossal játszott, Garri sötéttel.
KIRÁLYGYALOG
Egyet tudtam: Kaszparov nem szereti, ha a királyát támadják.
Azt gondoltam, bármibe is kerül, a királyára fogok menni.
SZICÍLIAI VÉDELEM
Judit a tábla bal oldalán sáncolt,
Garri Kaszparov pedig a tábla másik oldalán.
Ha ez a pozíció alakul ki a sakkban,
azt jelenti, hogy mindketten agresszív támadásokat fognak indítani.
Ez egy verseny, hogy ki férkőzik előbb a királyhoz.
Már a játék korai szakaszában feláldoztam egy gyalogot.
19. LÉPÉS
Kaszparov elfogadta a gyalogáldozatot,
de Judit futója ezzel nagyon erős bábuvá vált.
Vagyis kevesebb a bábuja, de most nála van a kezdeményezés.
Kaszparov meglepődött, de megértette a lényeget.
Kaszparov előre tört a centrumban egy gyaloggal.
Megtámadta a futómat,
és természetes lépés lenne elmozgatni.
De úgy döntött, feláldozza a futót.
Nagy anyagi veszteség volt,
de továbbra is azt hajtogattam, hogy a királyát akarom támadni.
Ezen a ponton körülnéztem.
A versenycsarnok tele volt, annyira izgalmas volt a parti.
Szerintem Kaszparov úgy érezte, hogy valószínűleg előnye van.
A játék intenzív volt, de kényelmes pozícióban éreztem magam.
Kaszparov sok időt használt el.
Pár perc után a leglogikusabb lépés mellett döntött.
És hirtelen, alig három másodperc gondolkodás után, a gyalogért nyúltam.
Pszichológiailag sokkoló volt.
Mindent feláldoz a támadás kedvéért.
És ekkor rá kellett jönnie, hogy nem olyan egyszerű a helyzet.
Azt hittem, nyerek, de hatalmas támadást indított.
Aztán levette a zakóját, megkerülte a széket, a támlára tette.
Aztán levette az óráját, oldalra rakta le.
Olyan jó volt látni, hogy Garri aggódik.
Sok meccset nyertem Judit ellen, de ezen a versenyen
a túlélésért küzdöttem.
Garrinak bűvésztrükkre volt szüksége, hogy megmentse a partit.
Kaszparov is áldozatokat hoz, hogy eljusson Judit királyához.
Garri királya annyira védtelen,
hogy az az egyetlen esélye, hogy folyton sakkot ad világos királyának.
És Garri akkor úgy döntött, elég volt.
És ez a csodálatos, őrült,
vad támadójáték örök sakkban végződött.
Judit döntetlent kényszerített ki.
Linaresben Judit volt az egyetlen, aki nem veszített Kaszparov ellen.
KASZPAROV ÉS POLGÁR DÖNTETLENJE
Ő volt az egyetlen, aki állva maradt
a világelső ellen.
A torna végén beszélgettünk,
és világos volt, hogy tiszteli a játékomat,
bár akkor megkérdőjelezhetetlenül ő volt a legnagyobb játékos.
Most már egyértelműen közénk tartozott.
Csúcsjátékos volt.
Az a linaresi parti fantasztikus érzést adott.
Hihetetlen harc volt, megszorongattam,
de valahogy mégsem tudtam legyőzni.
Még mindig hiányzott valami.
Szerintem egy Garri Kaszparovot csak úgy lehet legyőzni,
ha meggyőzöd magad arról,
hogy le tudod győzni a példaképedet a saját pályáján.
Ha nem hiszel abban, hogy egy szinten vagytok,
nincs esélyed nyerni.
Edzőtáborban, mögöttünk az Adria.
Na, milyen az Adria?
Hát, látványra szép. Már csobbannék.
A következő évben, 2002-ben,
összefutottam Kaszparovval egy versenyen.
Megkérdezte, nem látogatom-e meg egy kis edzésre Horvátországban.
Sok játékossal voltak összezördüléseink,
Judit viszont mindig is
tiszteletteljes volt,
és ezért javasoltam a közös munkát.
Csúcsjátékos volt, új szempontokat kínálhatott.
Judit!
Természetesen nagyon boldoggá tett a meghívás.
A férjemmel látogattam el a villájukba,
és csodálatos hét volt.
Ez egy hatalmas élmény volt. A Kaszparov elképesztő formában volt.
Sokat tanultam arról, hogyan közelíti meg a sakkpozíciókat.
Melyik ötleteket veszi fontolóra komolyan.
Vagy hogy pár lépést, amit én fontolóra vennék,
azonnal elutasít, mert nem fontosak, nem relevánsak.
Az is meglepett, hogy Kaszparov nem dolgozik egész nap.
Délután sakkoztunk,
de délelőttönként mást csináltunk.
Például lementünk a tengerpartra banánhajózni.
Ez volt a szabály. A banánhajózás minden vendégnek kötelező volt.
Ezt a versenyt megnyertem,
mert csak én nem borultam a vízbe.
Sokszor fordul elő, hogy a távolság miatt
valamilyennek tartjuk a bajnokot.
A személyiségét.
De aztán laza, baráti környezetben,
ha reggeltől estig vele vagyunk,
teljesen átalakul a kép.
Többet láttunk az emberi oldalából.
Az a típusú érzés, hogy most akkor a másik oldalon egy isten ül, az elmúlt.
Egy hús-vér ember ül vele szembe.
MOSZKVA, OROSZORSZÁG
Eddigre 14-szer játszottak egymással.
Garri Kaszparov egyetlen meccset sem veszített el.
Garri Kaszparov ellen játszani nehéz.
Mint Federer ellen játszani a fénykorában.
Garri ellen mindenki veszített.
Garri Kaszparov.
Talán az egyetlen voltam, akit sosem győzött le.
Megverte Kramnyikot, Ánandot, minden játékost.
Én voltam az egyetlen, akinek a várát nem vette be.
POLGÁR KASZPAROV ELLEN 15. MÉRKŐZÉS, 2002
Csendet kérek, szeretném elkezdeni a fordulót.
Kérem, a bírók indítsák el az órákat!
A legközelebbi mérkőzésünkön világossal játszottam.
Elkezdtem a partit, e4, a király előtt, két mező.
Ez nem volt meglepetés Kaszparovnak,
mert szinte gyerekkoromtól ez volt a megnyitásom.
A válaszlépése viszont sokkoló volt.
Garri mindenkit meglepett a gyalog e5-tel.
Eddig a szicíliai védelmet játszották. Ezek a partik kaotikusak.
Viszont Garri most a berlini védelmet választotta.
BERLINI VÉDELEM
Mindenkinek vannak erősségei és gyengéi. Judit nagyon agresszív játékos.
Most viszont védekező nyitást választottam.
Garri Kaszparov egy másfajta játékot kényszerített ki,
lassabb, árnyaltabb meccset.
Egyáltalán nem vágott a stílusomba.
Mi lesz ezzel a megnyitással?
A királynők már a játék legelején lekerülnek a tábláról.
Nem tudok támadni, viszont az is igaz, hogy ő sem.
Garri gyaloggal jön fel a király oldalán, Judit szintén.
Nem agresszív volt, hanem mélyen stratégiai.
Elkezdtem felépíteni a pozíciómat.
Huszárral léptem.
Kaszparov erre védekező lépést tett.
Judit elkezdte fokozni a feszültséget,
növelte a nyomást a centrumban.
Láttam, hogy Kaszparov rájött, hogy ebből nagy baj lehet.
Garri a végjátékra tartogatta a csatát,
de sötét helyzete kezdett kényelmetlenné válni.
Lépésről lépésre haladva egyre jobban növeltem a nyomást.
Úgy éreztem, egyszerűen gyönyörű a pozícióm.
Szerintem nyerni fogok.
Hogy lehetséges ez?
De persze ha ekkora az ember előnye,
és ilyen fontos a játszma,
elkezd egy kicsit idegessé válni.
Gyerekkorom óta
arról álmodtam, hogy legyőzöm.
De sosem sikerült.
Ott ültem, és azt gondoltam magamban…
„Nem mész a döntetlenre.
Játszani fogsz, a legvégéig.”
A VÉGJÁTÉK
Egyre jobban kiszorítottam.
Aztán felhoztam a bástyámat a középvonalra,
és a királya kezdett bajba kerülni.
Az erős pozíciójú bástyák ledarálják a gyalogokat.
Rengeteget tanultam, hogy jobban menjen a végjáték.
Néhány mintázat a gyerekkoromból jön,
nyolc-kilenc évesen tanult dolgokból.
Úgy éreztem, egyre kevesebb lehetősége van a mentésre.
A világtörténelem egyik legjobb sakkozója,
ha nem a legjobb.
Az ember azt hinné, kitalál valamit a szabadulásra,
de Judit mesterkurzust tartott.
Csend lett.
Hirtelen rájöttem, hogy egy-két lépés múlva
Kaszparovnak fel kell adnia, mert reménytelen a helyzete.
Aztán eljött a pillanat.
Kezet nyújtott.
Polgár Judit, a nagy támadózseni,
végül árnyalt, finom végjátékban győzte le Kaszparovot.
Ez volt az egyetlen alkalom, amikor egy női versenyző legyőzte
minden idők legerősebb, legnagyszerűbb sakkozóját.
És nem egyszerűen legyőzte, hanem szétzúzta,
esélyt sem adott neki.
Ekkorra már rég feledésbe merült a 12 éves, copfos kislány.
A világ egyik legjobb játékosát láttuk, ennyi.
Nem tudom eléggé hangsúlyozni,
milyen fontos volt ez a pillanat nekünk, nőknek,
mert azt gondoltuk, pillanat, ez nekünk is megy.
MEGY AZ, AMI A FÉRFIAKNAK
Fiatal lányként hatalmas inspiráció volt számomra.
Bebizonyította, hogy a lehetetlen lehetséges.
POLGÁR JUDIT, A SAKK KIRÁLYNŐJE
Nyilván nem volt ideális számomra.
Judit…
remekül játszott, ezért veszítettem.
Itt a nap hőse, a Kaszparov-ölő.
Na, mi a szakmai véleménye? Meg volt magával elégedve?
- Igen. - Igen, de… Folytasd!
- Nincs de. - Ne hülyéskedj!
Ilyet még nem hallottam.
Sokáig álmodtam arról, hogy egy szép napon
nyerek Garri Kaszparov ellen.
Nagyon elégedett voltam.
ÚGY VERTE MEG KASZPAROVOT, MINTHA GYEREKJÁTÉK LENNE
Judit legyőzte Kaszparovot.
KASZPAROVOT LEGYŐZŐJE NYER
A nővéreim és a családom nem voltak ott,
de azonnal felhívtam őket megosztani a nagy pillanatot.
Hatalmas öröm volt.
Egész életünkben erre várunk, és neki sikerült.
Jó részét megvalósítottam annak, amiről négyévesen álmodtam,
de ő új szintre emelte.
Nagyon büszke voltam rá.
Az apám nagyon boldog volt.
Szerintem ugrált örömében.
Ez egy nagyszerű eredménye volt,
és ezért én joggal feltételeztem azt,
hogy a mi kísérletünk az helyes.
Azt lehet mondani, hogy Jutka a világ egyik legjobb játékosa volt.
Hát, hogy az elsők között nem az első volt, ez azon múlt,
hogy többet kellett volna neki dolgozni napi három-négy órával.
Én annak örülök, hogy boldognak látom Jutkát.
A KIRÁLYNŐ MINDENT VISZ
Ez a pillanat végre megadta azt az érzést,
hogy egy meccsen, egy eseményen…
bárkit meg tudok verni.
EGY ÉVVEL KASZPAROV LEGYŐZÉSE UTÁN, 2003-BAN,
JUDIT BEKERÜLT A TÍZ LEGJOBB KÖZÉ.
A NŐK KÖZÜL EDDIG EZ CSAK NEKI SIKERÜLT.
Judit volt minden idők legjobb női sakkozója.
Ehhez nem fér kétség.
Megváltoztatta a sakkot.
A LEGJOBB NŐI JÁTÉKOS MA IS UTOLÉRHETETLEN
Abban is különleges, hogy a kísérleti nyula volt
az apja és az anyja elképzeléseinek.
Azt hiszem az, hogy beteljesítette az apja álmait,
és két lábbal a földön álló, kellemes ember maradt,
egyfajta csoda.
Hízelgés nélkül mondhatjuk, hogy forradalmat csinált.
Bebizonyította, hogy egy női játékos is ott lehet a legjobbak között.
Ezt sokan tartottuk lehetetlennek, őszintén bevallom, hogy én is.
JUDIT 2014-BEN VONULT VISSZA. 12 ÉVES KORÁTÓL VOLT
REKORD IDEIG, 26 ÉVEN ÁT, A LEGJOBB NŐI JÁTÉKOS.
Visszatekintve a karrieredre, és arra, hogy egy kísérlet alanya voltál,
mit gondolsz minderről?
Nyilván van egy olyan oldala,
hogy nem szép így egy kísérlet alanyává válni.
Sosem tartottam zseninek magam.
Tudom, hogy amit elérhettem,
az 95%-ban a munkámnak és az eltökéltségemnek volt köszönhető,
és ez a szüleimtől jött.
Természetesen az apám volt az, aki megmutatta a sakk szépségét.
De azt is, hogy mit érhetek el.
Hogy nagyon jó lehetek.
Fontos, hogy higgyenek benned,
és hinned kell önmagadban.
Szerintem a legfontosabb az, hogy mától kezdve
jobbnak kell lenned, mint tegnap voltál.
És holnap próbálsz még jobb lenni.
Soha ne add fel!
És mindig a végsőkig küzdj!
A feliratot fordította: Vass András